11. 03. 2020 18:00
Spisovateľ Jozef Leikert patrí k našim najprekladanejším spisovateľom. Píše poéziu a literatúru faktu. Do jeho tvorby patrí aj kniha nazvaná Večnosť koreňov. Špecifická je tým, že ju tvorí jedna báseň preložená do 33-och jazykov a vyšla ako bibliofília v náklade 100 kusov. V týchto dńoch bola predstavená aj v Londýne a báseń vo svojich rodných jazykoch recitovalo 33 veľvyslancov pôsobiacich vo Veľkej Británii.
Stopa Jozefa Leikerta v slovenskej literatúre je už teraz nezanedbateľná. Doteraz vydal 14 básnických zbierok a 20 kníh literatúry faktu, ktoré vyšli v USA, Kanade, Švédsku, Rakúsku, Poľsku, Rusku, Česku, Bielorusku, Maďarsku, Bulharsku, Rumunsku, Srbsku, Macedónsku a na Ukrajine. Za svoju tvorbu dostal viacero vyznamenaní doma i v zahraničí.